****

**Berta Fischer**

**18 Mαΐου – 15 Ιουλίου, 2022**

Η γκαλερί Bernier/Eliades εγκαινιάζει την ατομική έκθεση της Berta Fischer, την Τετάρτη 18 Μαΐου 18:00 - 22:00. Είναι η πρώτη φορά που πραγματοποιεί έκθεση στην γκαλερί Bernier/Eliades. Η καλλιτέχνιδα θα παρευρίσκεται στα εγκαίνια.

Η νέα έκθεση της Berta Fischer (γ.1973, Γερμανία) περιλαμβάνει μια σειρά καινούργιων γλυπτών από ακρυλικό γυαλί, καθώς η καλλιτέχνιδα συνεχίζει να εξερευνά τις πλούσιες δυνατότητες αυτού του βιομηχανικού υλικού. Τα έργα της κινούνται άψογα μεταξύ βιομορφικών, κρυσταλλικών και ρευστών σχημάτων. Αναρτημένα από τον τοίχο, κρεμασμένα από την οροφή ή φαινομενικά αιωρούμενα στο χώρο της γκαλερί, δημιουργούν μια εντύπωση ελαφρότητας η οποία είναι ένα από τα βασικά χαρακτηριστικά των έργων της.

Κάθε ένα από αυτά τα γλυπτά προέκυψε μέσα από μια πολυεπίπεδη διαδικασία που περιλαμβάνει σχέδια CAD, κοπή με λέιζερ που ελέγχεται από υπολογιστή και την πραγματική μοντελοποίηση με το χέρι. Η Fischer αναδεικνύει με αυτό τον τρόπο τις ιδιότητες του υλικού, παρόλο που οι εντυπωσιακές μορφές των έργων της μπορεί να κάνουν κάποιον να ξεχάσει αυτή την υλική διάσταση με την πρώτη ματιά.

Τα γλυπτά της είναι  αποτέλεσμα μιας υπομονετικής διαδικασίας κάμψης και διπλώματος των πλακών perspex και μοιάζουν με εικόνες παγωμένων κινήσεων, κινούμενων και ακίνητων, εύθραυστες και ανυποχώρητες.

Οι μορφές αυτών των νέων γλυπτών - που θυμίζουν τις ελικοειδείς γραμμές των διπλωμένων πλακών perspex δια πλέκονται με υφασμάτινες κλωστές. Ενώ τα γλυπτά από ακρυλικό γυαλί επιτυγχάνουν μια εντύπωση συμπυκνωμένου χώρου, τα πλέγματα στα γλυπτά από νέον, αναδύουν πολύπλοκες επιφάνειες που υποδηλώνουν μια ιδέα εμπλοκής.

Τα διάφανα, φθορίζοντα και πολύχρωμα γλυπτά της Berta Fischer θυμίζουν ένα τοπίο άγνωστο, φαινομενικά ονειρικό που απαρτίζεται από φυσικές μορφές. Τα σχήματα παραμορφώνονται στα έργα της, στερεοποιούνται και ρευστοποιούνται, σταθεροποιούνται και διαλύονται. Αυτή άλλωστε είναι και η φιλοσοφία του έργου της Fischer: η μεταμόρφωση, που κάνει την γλυπτική μία χαρούμενη περιπλάνηση.

**Για περισσότερες πληροφορίες επικοινωνήστε με το γραφείο τύπου:**

**Λίνα Μαρκοπούλου | +302103413937 | +30 6946504671| pressoffice@bernier-eliades.com**

**H γκαλερί λειτουργεί Τρίτη – Παρασκευή: 10:30 – 18:30. Σάββατο: 12:00 – 16:00**